జాన్ నికోల్ లాఫ్టీ-ఈటన్

జాన్ నికోల్ లాఫ్టీ-ఈటన్ (జననం 2001 మార్చి 15) నమీబియా క్రికెట్ ఆటగాడు. 2018 ఫిబ్రవరి 8 న అతను 2017–18 సన్‌ఫాయిల్ 3-డే కప్‌లో నమీబియా తరపున ఫస్ట్-క్లాస్ క్రికెట్‌లో ఆడడం మొదలుపెట్టాడు. అంతకుముందు అతను 2018 అండర్-19 క్రికెట్ ప్రపంచ కప్ కోసం నమీబియా జట్టులో చోటు దక్కించుకున్నాడు. 2018 ఫిబ్రవరి 11 న 2017–18 CSA ప్రావిన్షియల్ వన్డే ఛాలెంజ్‌లో నమీబియా తరపున లిస్ట్ A ల్లో రంగప్రవేశం చేసాడు.

2018 ఆగస్టులో అతను 2018 ఆఫ్రికా T20 కప్ కోసం నమీబియా జట్టులో చోటు దక్కించుకున్నాడు. 2018 సెప్టెంబరు 14 న 2018 ఆఫ్రికా T20 కప్‌లో నమీబియా తరపున తన తొలి ట్వంటీ20 ఆడాడు. 2018 అక్టోబరులో, బోట్స్వానాలో జరిగిన 2018–19 ICC వరల్డ్ ట్వంటీ20 ఆఫ్రికా క్వాలిఫైయర్ టోర్నమెంట్ కోసం దక్షిణ ఉప ప్రాంత సమూహం తరఫున అతనికి నమీబియా జట్టులో చోటు లభించింది.

2019 జూన్లో, 2019–20 అంతర్జాతీయ సీజన్‌కు ముందు క్రికెట్ నమీబియా వారి అత్యుత్తమ పురుషుల జట్టులో ఎంపికైన 25 మంది క్రికెటర్లలో అతను ఒకడు. 2019 డిసెంబరులో నమీబియా క్రికెట్ జట్టుతో జాతీయ ఒప్పందం పొందిన ముగ్గురు కొత్త ఆటగాళ్లలో అతను ఒకడు. అదే నెలలో అతను 2020 ఒమన్ ట్రై-నేషన్ సిరీస్ కోసం నమీబియా వన్డే ఇంటర్నేషనల్ (ODI) జట్టుకు ఎంపికయ్యాడు.

2021 మార్చిలో, అతను ఉగాండాతో జరిగిన సిరీస్ కోసం నమీబియా ట్వంటీ20 అంతర్జాతీయ (T20I) జట్టుకు ఎంపికయ్యాడు. ఉగాండాతో జరిగిన సిరీస్‌లో 2021 ఏప్రిల్ 3 న తన తొలి T20I ఆడాడు. 2021 సెప్టెంబరులో అతను 2021 ICC పురుషుల T20 ప్రపంచ కప్ కోసం నమీబియా జట్టులో చోటు దక్కించుకున్నాడు. 2021 నవంబరులో అతను 2021 నమీబియా ట్రై-నేషన్ సిరీస్ కోసం నమీబియా వన్డే ఇంటర్నేషనల్ (ODI) జట్టులో చోటు దక్కించుకున్నాడు. అతను 2021 నవంబరు 27 న ఒమన్‌తో జరిగిన మ్యాచ్‌తో వన్డే కెరీర్‌ను కూడా మొదలుపెట్టాడు.

2024 ఫిబ్రవరి 27 న ఈటన్, ఎదుర్కొన్న డెలివరీల సంఖ్య (33) పరంగా పురుషుల T20Iలలో 2వ అత్యంత వేగవంతమైన సెంచరీ సాధించాడు.

 మూలాలు 

వర్గం:నమీబియా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2001 జననాలు